Þrjú lið tilnefnd og þrír leikmenn Vals á Íþróttafólki Reykjavíkur 2019 Tilkynnt verður um val á Íþróttafólki Reykjavíkur 2019 fimmtudaginn 19. desember í Tjarnarsal Ráðhúss Reykjavíkur . Frá árinu 1979 hefur Íþróttabandalag Reykjavíkur staðið að vali á Íþróttafólki Reykjavíkur og er þetta því í 41. sinn sem haldin er hátíð af þessu tilefni . Í ár verður í sjöunda sinn kjörin Íþróttakarl og Íþróttakona Reykjavíkur auk þess sem að Íþróttalið Reykjavíkur verða valin . Það þarf fáum að koma það á óvart að Valur á þrjú lið í pottinum sem tilnefnd eru sem Íþróttalið Reykjavíkur 2019 en það eru : Íslands , - og bikarmeistaralið kvenna í handknattleik , Íslands , - og bikarmeistaralið kvenna í körfuknattleik og Íslandsmeistaralið Vals í knattspyrnu kvenna . Þá eru þrír Valsarar sem koma til greina sem Íþróttakona Reykjavíkur en það eru þær Helena Sverrisdóttir , Íris Björk Símonardóttir og Margrét Lára Viðarsdóttir . Við óskum öllum tilnefndum hjartanlega til hamingju með valið .